
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εχτάσεως 1200 τ.μ. στη θέση Κρόνεζι της 


Κοινότητας Αφιδνών του Νομού Αττικής . 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Παραλία Φόδελε - Ηρακλείου. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 107/86 (1) 


Κήρυξη ως αναδασωτέας εχτάσεως 1200 τ.μ. στη θέση Κρόνεζι της 
Κοινότητας Αφιδνών του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα. 

2. Τις διατάξεις του Ν.Δ. 1147/1972 «περί Διοικήσεως μείζονος. 
Πρωτευούσης» σε συνδυασμό με τις όμοιές τους 711/72 Β.Δ.. 

3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας και ειδικότερα: 

α) Του άρθρου 41 παρ. 1 


β) Του άρθρου 38 παρ. 1 και άρθρου 75 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για αναδασωτέες εκτά¬ 
σεις. 

β) 182447/3049/24.9.80. 

6) Την αριθ. 5134/19.12.85 πρόταση του Δασαρχείου Καπανδρι- 
τίου σχετικά με την κήρυξη ως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους, του οποίου η δασική βλάστηση καταστράφηκε με παράνομη 
εκχέρσωση, ώστε να αποκλεισθεί η διάθεσή του για άλλο προορισμό την 
Ιδιωτική (εποικιστική) δασική έκταση, (δάσος) εμβαδού χιλίων διακο- 
σίων (1200) τετραγωνικών μέτρων που βρίσκεται στη θέση Κρόνεζι της 
περιφέρειας της Κοινότητας Αφιδνών Νομού Αττικής και προσδιορί¬ 
ζεται από τα στοιχεία Α Β Γ Δ Α όπως φαίνονται στο συνημμένο διά¬ 
γραμμα το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με ιδιωτικό δάσος. 

Δυτικά: Ομοίως. 

Βόρεια: Με χέρση έκταση. 

Νότια: Με δάσος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 27 Μαΐου 1987 
' Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

Αριθ, 8349 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση Παραλία Φόδελε - Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1878/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1983 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών. 

3. Την από 16.10.86 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Παραλία Φόδελε 
Ηρακλείου και το από 2.1.1984 με κλίμακα 1:500 τοπογραφικό διά¬ 
γραμμα του Χρ. Αθανασόπουλου μηχανικού τοπογράφου του Υπουρ¬ 
γείου Οικονομικών, που θεωρήθηκε την 2.1.1984 από τη Διεύθυνση 
Τεχνικών Υπηρεσιών του Υπουργείου Οικονομικών Γ. Κόκκα και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 187.2/45/87/9.2.87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών» του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 16.10.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 2.1.1984 τοπογραφικό διάγραμμα, που την συνο¬ 
δεύει, το οποίο συντάχτηκε από τον Χρ. Αθανασόπουλο τοπ. μηχανικό, 
με κλίμακα 1:500 και θεωρήθηκε την 2.1.1984 από τη Διεύθυνση Τε¬ 
χνικών Υπηρεσιών του Υπουργείου Οικονομικών επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Παραλία Φόδελε Νομού Ηρακλείου και με κίτρινη γραμμή τα όρια 
της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ο Νομάρχης 
Μ.ΛΟΥΚΑΚΗΣ 

ΕΚΘΕΣΗ 

Επιτροπής καθορισμού των ορίων αιγιαλού 
και παραλίας Ηρακλείου. 

Στο Ηράκλειο σήμερα 16 Οκτωβρίου 1986 οι: 

1) Νικόλαος Χατζηγιάννης Οικον. Έφορος Β' Οικον. Εφορίας Ηρα¬ 
κλείου ως πρόεδρος. 

2) Νικόλαος Καπετανάκος αναπληρωτής Δ/ντού της Δ/νσεως Τε¬ 
χνικών Υπηρεσιών Ν. Ηρακλείου ως μέλος. 

3) Γεώργιος Βαλεργάκης αναπληρωτής Λιμενάρχου Κεντρικού Λι¬ 
μεναρχείου Ηρακλείου, ως μέλος αποτελέσαμε την Επιτροπή καθορι¬ 
σμού των ορίων αιγιαλού και παραλίας που προβλέπει το άρθ. 74 του 
Π.Δ. 636/1977 όπως διαμορφώθηκε με την με αριθ. 0208/181/ 
26.4.82 κοινή απόφαση των Υπουργών Προεδρίας Κυβερνήσεως και 
Οικονομικών και που συγκροτήθηκε με τη με αριθμό 2339/13.2.86 
απόφαση του Νομάρχη Ηρακλείου και αφού λάβαμε υπόψη μας: 

1. Το από 2.1.84 τοπογραφικό διάγραμμα του τοπογράφου μηχα¬ 
νικού του Υπουργείου Οικονομικών Χρ. Αθανασόπουλου και θεωρήθηκε 
από τον Δ/ντή της Δ/νσεως Τεχνικών Υπηρεσιών του Υπουργείου Οι¬ 
κονομικών Γ. Κόκκα στις 2.1.84 στο οποίο εμφανίζεται η περιοχή «Πα¬ 
ραλία Φόδελε» Ηρακλείου. 

2. Τις διατάξεις του ΑΝ 2344/1940 όπως αυτός τροποποιήθηκε 
καθώς και την περί αιγιαλού δικαστηριακή και διοικητική Νομολογία. 

3. Την υπ’ αριθ. ΟΕ 16193/8.10.74 απόφαση του Νομάρχη Ηρα¬ 
κλείου με την οποία επικυρώθηκε η οριογραμμή αιγιαλού Δυτικά υπό 
καθορισμό περιοχής. 

4. Τη δια της επιτόπιου μεταβάσεως σχηματισθείσα αντίληψη περί 
του πλάτους της βρεχομένης ζώνης ξηράς και λοιπά στοιχεία. 

5. Τις απαλλοτριώσεις που έγιναν από του δημοσίου για την κατα¬ 
σκευή της παρακείμενης εθνικής οδού, αποφασίζει: 

1. Καθορίζει επί του ως άνω τοπογραφικού διαγράμματος α) την 
οριογραμμή αιγιαλού δια συνεχούς ερυθράς πολυγωνικής γραμμής από 
το σημείο 1 μέχρι το σημείο 15 της οποίας οι κορυφές εξασφαλίζονται 
από σταθερά σημεία. 

β) Την οριογραμμή της παραλίας ζώνης πλάτους 10 μέρων επειδή 
δεν εξυπηρετούνται οι σκοποί της παρ. 1 του αρθ. 7 του ΑΝ 2344/ 
1940 δια συνεχούς κίτρινης πολυγωνικής γραμμής από 1 μέχρι το ση¬ 
μείο 15 της οποίας οι κορυφές εξασφαλίζονται από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος 
Τα Μέλη 

(υπογραφές) (υπογραφές) 

